เป๊ะ
สงครามข่าวสารและไลฟ์สไตล์ขององค์กร ทำให้นายแบงก์กลุ้มอกกลุ้มใจ เพราะบางธนาคารผู้บริหารจะต้องเป็นข่าวให้มาก
24 ต.ค. 2558

โดย...สปาย008
สงครามข่าวสารและไลฟ์สไตล์ขององค์กร ทำให้นายแบงก์กลุ้มอกกลุ้มใจ เพราะบางธนาคารผู้บริหารจะต้องเป็นข่าวให้มาก เพราะมีผลต่อการประเมินผลงาน เนื่องจากแบงก์นับเป็นเคพีไอด้วย
บางธนาคารผู้บริหารมีข่าวออกสื่อ จะโดนตำหนิ ทั้งที่เป็นเรื่องเล็กๆ น้อย อันนี้แล้วแต่วัฒนธรรมองค์กร ซึ่งมักจะเป็นบุคลิกของผู้บริหารเบอร์ 1 ถ้าผู้บริหารชอบเล่น เห็นความสำคัญที่จะใช้ประโยชน์จากโซเชียลมีเดีย ก็จะส่งเสริมพนักงานให้ใช้ช่องทางนี้ทำการตลาดด้วย
ผู้บริหารบางคนใช้ช่องทางโซเชียลมีเดีย สร้างตัวตนและแอบใส่ภาพลักษณ์องค์กรลงไปด้วย แถมมีทีมทำเนื้อหา และลูกน้องต้องคอยเข้ามากดไลค์กดแชร์ด้วย ไม่งั้นถือว่าไม่มีส่วนร่วมกับฝ่ายงาน
บางคนก็เยอะไป บางคนก็พอดี บางคนก็น้อยไป
แต่ไม่มีใครเหมือนซูเปอร์มด ปกรณ์ พรรธนะแพทย์ รองกรรมการผู้จัดการอาวุโส แบงก์กสิกรไทย ที่ไม่มีภาพหลุด ไม่มีภาพฮา ออกมาหน้าเพจเลย ทุกอย่างเนี้ยบ แบบว่าเป๊ะเว่อร์คร้าบบ